VIIENDA KOOSSEISU

OTSUS

Haapsalu,			26. september 2008 nr 235

Maa munitsipaalomandisse taotlemine

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel. Taotletavate tänavate rajatised kuuluvad Haapsalu linna omandisse. Maa on vajalik kohalikule omavalitsusele seatud ülesannete täitmiseks. Tänavad on kantud avaliku teena riiklikku teeregistrisse.

Juhindudes maareformi seaduse § 25, § 28 lg 1 p 1, Vabariigi Valitsuse 02.06.2006 määrusega nr 133 kinnitatud “Maa munitsipaalomandisse andmise korra” § 6, kohaliku omavalitsuse korralduse seaduse, § 6 lg 1, § 22 lg 1 p 37 Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Taotleda Haapsalu linna munitsipaalomandisse munitsipaalomandis olevate tänavarajatiste alune ning neid teenindav maa järgmistele maaüksustele (asendiplaanid lisatud):
	Lühike tänav 			(teeregistri nr 1830047, pikkus 75 m);
	Uus-Sadama tänav 		(teeregistri nr 1830102, pikkus 645 m);
	Sadama tänav 			(teeregistri nr 1830078, pikkus 670 m);
	Holmi kallas 			(teeregistri nr 1830010, pikkus 705 m);
	Suur-Lossi tänav			(teeregistri nr 1830087, pikkus 570 m);
	Kase tänav				(teeregistri nr 1830021, pikkus 410 m);
	Westmeri tänav			(teeregistri nr 1830115, pikkus 220 m);
	Holmi tänav			(teeregistri nr 1830009, pikkus 185 m);
	Suur-Liiva tänav			(teeregistri nr 1830086, pikkus 430 m);
	Mihkli tänav			(teeregistri nr 1830049, pikkus 270 m);
	Väike-Lossi tänav			(teeregistri nr 1830111, pikkus 160 m);
	Lembitu tänav			(teeregistri nr 1830040, pikkus 345 m);
	Kaluri tänav			(teeregistri nr 1830019, pikkus 1035 m).

2.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andreas Rahuvarm
Volikogu esimees
SELETUSKIRI
Eelnõule „Maa munitsipaalomandisse taotlemine“

Vastavalt maa munitsipaalomandisse andmise korrale toimub maa munitsipaalomandisse taotlemine kohaliku omavalitsuse vastava volikogu vastava otsuse alusel.
Haapsalu linna omandisse kuuluvad tänavarajatised, mille alune maa kuulub hetkel riigi omandisse.

Käesoleva eelnõuga tehakse ettepanek taotleda tänavarajatiste alune ning neid teenindava maa munitsipaalomandisse. Tänavad on kantud avalikult kasutatava teena riikliku teeregistrisse. Tänavamaa ulatuse määrab teeregistrisse kantud tänava pikkus ja tänavaääres asuvate, juba omandisse vormistatud, katastriüksuste piir. Kõik maaüksused on tänavahoiu korrastamiseks vajalikud maad.

Eelnõu lisaks on taotletavate maaüksuste asendiplaanid.

Linnavalitsus teeb ettepaneku eelnõu otsusena vastu võtta.

Toivo Hein
Aselinnapea
11.09.2008